CELEX: 32010H0424(03)
Language: mt
Date: 2009-06-12 00:00:00
Title: Rakkomandazzjoni Nru U2 tat- 12 ta’ Ġunju 2009 dwar l-applikazzjoni tal-Artikolu 64(1)(a) tar-Regolament (KE) Nru 883/2004 tal-Parlament Ewropew u tal-Kunsill għal persuni qiegħda li jakkumpanjaw is-sieħeb/sieħba tagħhom li qed jieħdu sehem f’attività professjonali jew kummerċjali fi Stat Membru ieħor għajr l-Istat kompetenti (Test b’relevanza għaż-ŻEE u għall-Ftehim KE/Żvizzera)

24.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 106/51
            
         RAKKOMANDAZZJONI Nru U2
   tat-12 ta’ Ġunju 2009
   dwar l-applikazzjoni tal-Artikolu 64(1)(a) tar-Regolament (KE) Nru 883/2004 tal-Parlament Ewropew u tal-Kunsill għal persuni qiegħda li jakkumpanjaw is-sieħeb/sieħba tagħhom li qed jieħdu sehem f’attività professjonali jew kummerċjali fi Stat Membru ieħor għajr l-Istat kompetenti
   (Test b’rilevanza għaż-ŻEE u għall-Ftehim KE/Żvizzera)
   2010/C 106/16
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li skontu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikolu 64(1) tar-Regolament (KE) Nru 883/2004 u l-Artikolu 55(1) tar-Regolament (KE) Nru 987/2009,
   Billi:
   
               (1)
            
            
               Skont it-termini tal-Artikolu 64(1) tar-Regolament (KE) Nru 883/2004 persuna li hija qiegħda għal kollox u li tmur fi Stat Membru għajr l-Istat kompetenti sabiex tfittex impjieg tista’, soġġetta għal ċerti kundizzjonijiet u restrizzjonijiet, iżżomm id-dritt għall-benefiċċji tal-qgħad fi flus kontanti.
            
         
               (2)
            
            
               Waħda mill-kundizzjonijiet stipulati fis-sottotaqsima (a) tal-paragrafu msemmi hija li l-persuna kkonċernata kienet disponibbli għas-servizzi tal-impjiegi tal-Istat kompetenti għal mill-anqas erba’ ġimgħat qabel sabet ruħha qiegħda.
            
         
               (3)
            
            
               Is-sentenza finali tas-sottotaqsima (a), madankollu, tippermetti lis-servizzi jew l-istituzzjonijet kompetenti jawtorizzaw it-tluq tal-persuna li qed tfittex xogħol qabel it-tmiem tal-erba’ ġimgħat.
            
         
               (4)
            
            
               Din l-awtorizzazzjoni ma għandhiex tkun miċħuda lil persuni li, filwaqt li jissodisfaw il-kundizzjonijiet stipulati fl-Artikolu 64(1) tar-Regolament imsemmi, jixtiequ jakkumpanjaw is-sieħeb/is-sieħba tagħhom li ħadu xogħol fi Stat Membru ieħor.
               Filwaqt li taġixxi skont il-kundizzjonijiet imniżżla fl-Artikolu 71(2) tar-Regolament (KE) Nru 883/2004,
            
         PERMEZZ TA’ DAN HAWNHEKK TIRRAKKOMANDA LIS-SERVIZZI U L-ISTITUZZJONIJIET KOMPETENTI LI:
   
               1.
            
            
               L-awtorizzazzjoni tat-tluq qabel ikun għaddew erba’ ġimgħat skont id-dispożizzjoni fl-aħħar sentenza tal-Artikolu 64(1)(a) tar-Regolament (KE) Nru 883/2004 għandha tingħata lil persuna li hija qiegħda għal kollox, li tissodisfa l-kundizzjonijiet l-oħrajn kollha stipulati fl-Artikolu 64 (1) u li qed takkumpanja s-sieħeb/is-sieħba tagħha/tiegħu li qed jaħdem/taħdem fi Stat Membru ieħor għajr l-Istat kompetenti.
               Is-sieħeb/is-sieħba għandu/għandha jkun/tkun determinat/a skont il-leġiżlazzjoni tal-Istat Membru kompetenti.
            
         
               2.
            
            
               Din ir-Rakkomandazzjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tibda tapplika mid-data tad-dħul fis-seħħ tar-Regolament (KE) Nru 987/2009.
            
         
      
         
            Il-President tal-Kummissjoni Amministrattiva
         
         Gabriela PIKOROVÁ
      
   
   
      (1)  ĠU L 166, 30.4.2004, p. 1.
   
      (2)  ĠU L 284, 30.10.2009, p. 1.